|  |  |
| --- | --- |
| 31.05.2023.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, АПРИЛ 2023.** |

**Индустријска производња у Републици Србији у априлу 2023. године већа је за 0,4% у односу на април 2022. године, а у односу на просек 2022. године већа је за 0,5%. Индустријска производња у периоду јануар – април 2023. године, у поређењу са истим периодом 2022. године, већа је за 1,9%.**Посматрано **по секторима**, у априлу 2023. године, у односу на исти месец 2022. године забележена су следећа кретања:* сектор Снабдевање електричном енергијом, гасом, паром и климатизација – **раст** од 14,6%,
* сектор Рударство –  **пад** од 0,2%, и
* сектор Прерађивачка индустрија – **пад** од 2,6%.

Подаци о индустријској производњи – **по наменским групама**, у априлу 2023. године, у односу на април претходне године, показују да je дошло до **раста** у производњи: * капиталних производа, за 12,3%,
* енергије, за 2,8%, и
* нетрајних производа за широку потрошњу, за 1,4%,

док је **пад** забележен у производњи* интермедијарних производа, осим енергије, за 6,2%, и
* трајних производа за широку потрошњу, за 6,5%.

Обим индустријске производње у априлу 2023. године, у односу на април 2022. године, бележи:  **раст** код 10 области (учешће у структури индустријске производње – 51%), **пад** код 19 области (учешће у структури индустријске производње – 49%).Највећи утицај на раст индустријске производње у априлу 2023. године, у односу на април 2022. године, имале су: Производња електричне енергије, Производња рачунара, електронских и оптичких производа, Производња машина и опреме на другом месту непоменуте, Експлоатација руда метала и Производња основних фармацеутских производа и препарата. **Десезонирани индекс индустријске производње за април 2023. године у односу на март 2023. године** показује да је за индустрију – укупно остварен пад индустријске производње од 1,2% и да је за Прерађивачку индустрију остварен пад од 0,8%.**Десезонирани индекс индустријске производње за април 2023. године, у односу на просек 2022. године,** показује да је за индустрију – укупно остварен раст од 3,4%, а за Прерађивачку индустрију раст од 1,1%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у априлу 2023. године, у односу на просек 2022. године, код укупне индустријске производње већа је за 0,6%, а код Прерађивачке индустрије мања je за 2,7%. Подаци о индустријској производњи у 2023. години биће објављивани последњег радног дана у месецу и односиће се на претходни месец.  |